open-index/open-wikipedia-markdown huggingface dataset:
אבן אל-קלאניסי

**חמזה בן אסד אבו יעלא אבן אל-קַלָאניסי** (בערבית: **حمزة بن أسد أبو يعلى ابن القلانسي**, 1070 לערך – 18 במרץ 1160) היה היסטוריון מוסלמי שפעל במאה ה-12 בדמשק.

הוא נולד למשפחה מכובדת ומשכילה בדמשק. בבגרותו שירת כמזכיר ומאוחר יותר בתפקידים רשמיים שונים, ובאחריתם שימש כמוכתר או ראש העיר של דמשק. עיקר פרסומו נובע מספר היסטוריה שכתב על העיר דמשק (**ד'יל תאריח' דמשק**, "המשך [ספר] ההיסטוריה של דמשק"), שנכתב כהמשך לספרו של ההיסטוריון הערבי הילאל בן מוחסן א-צאבי , ובו מתוארת ההיסטוריה של דמשק וסוריה משנת 1056 עד לתקופתו של קלאניסי. חיבור זה, שנכתב בזמן מסע הצלב הראשון והקמת ממלכת ירושלים.

אבן אל-קלאניסי היה ההיסטוריון הערבי הראשון שהתייחס למסעי הצלב. הוא כתב על מסע הצלב הראשון והשני, עד לכניסתו של נור א-דין לדמשק, והיה בעצמו עד לאירועים הללו. חיבורו מתאפיין בסגנון יבש ולרוב חסר פניות, והוא נחשב למקור מרכזי ומהימן לראשית מסעי הצלב מנקודת המבט המוסלמית. הוא מהבודדים המתארים אירועים אלו מפרספקטיבה מוסלמית.

## לקריאה נוספת

**The Damascus Chronicle of the Crusades, Extracted and Translated from the Chronicle of Ibn al-Qalanisi*. H.A.R. Gibb, 1932 (reprint, Dover Publications, 2002).


## הערות שוליים

קטגוריה:היסטוריונים ערבים
קטגוריה:נפטרים ב-1160
טנזניה במשחקים האולימפיים

**[[טנזניה]]** משתתפת ב**[[המשחקים האולימפיים|משחקים האולימפיים]]** מאז אולימפיאדת מקסיקו סיטי (1968). קודם לכן, השתתפה טנגניקה באולימפיאדת טוקיו (1964), אף שהאיחוד עם זנזיבר, שיצר את הרפובליקה של טנזניה, התרחש חודשים ספורים קודם לכן. מאז החלה להשתתף במשחקים, נעדרה מהם טנזניה רק פעם אחת, כשהשתתפה בחרם האפריקאי על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרתה של דרום אפריקה בעת שבאחרונה היה נהוג משטר האפרטהייד. מאז אולימפיאדת מוסקבה (1980) משתתפת טנזניה במשחקים ברציפות. היא מעולם לא השתתפה באולימפיאדת חורף.

שני ספורטאים טנזנים זכו במדליות אולימפיות, שניהם באולימפיאדת מוסקבה. סולימאן ניאמבואי זכה במדליית כסף בריצת 5000 מטר, ופילברט ביי הגיע להישג דומה בריצת 3000 מטר מכשולים. המתאגרף ג'ראלדי איסאיק העפיל במשחקים אלה לשלב רבע הגמר.

במשחקים הבאים הגיעו הספורטאים הטנזנים להישגים מעטים. ג'ומה איקנגאה סיים במקום השביעי בריצת המרתון באולימפיאדת סיאול (1988). אנדרו סמבו הגיע למקום העשירי בריצת 5000 מטר באולימפיאדת ברצלונה (1992). פביאנו ג'וזף נאסי הגיע למקום העשירי בריצת 10000 מטר באולימפיאדת אתונה (2004), ובאולימפיאדת בייג'ינג (2008) סיים במקום התשיעי באותו המירוץ. באולימפיאדת ריו דה ז'ניירו (2016) סיים רץ המרתון אלפונס פליקס סימבו במקום החמישי.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* טנזניה במשחקים הפאראלימפיים
* טנזניה במשחקים האולימפיים לנוער

## הערות שוליים

קטגוריה:טנזניה: ספורט
קטגוריה:מדינות במשחקים האולימפיים
הילה פליטמן

**הילה פליטמן** (נולדה ב-9 באוגוסט 1973) היא זמרת סופרן אופראי ישראלית, זוכת פרס גראמי לשנת 2009, המתמחה בביצוע יצירות חדשות.

## קריירה
פליטמן נולדה בירושלים. מגיל 12 למדה בתיכון שליד האקדמיה למוסיקה ולמחול בירושלים והתבלטה שם בכשרונה, הן בנגינה והן בשירה. בין מוריה היה הפסנתרן בנימין אורן. בגיל 17 יצאה ללמוד בג'וליארד ובשנת 1998 החלה בקריירה מקצועית בביצוע בכורה של "העכביש והזבוב", יצירתו של זוכה פרס פוליצר דייוויד דל טרדיצ'י עם הפילהרמונית של ניו יורק והמנצח קורט מזור. מאז יצא לה שם של אחת הזמרות הראשיות לביצועי בכורה של יצירות חדשות,וזכתה בפרס סוני ES על תרומה יוצאת דופן לאמנויות הווקאליות.. הילה פליטמן זכתה בפרס גראמי לשנת 2009
על הופעתה ביצירה של ג'ון קוריליאנו: "מיסטר טמבורין מן: שבעה שירים של בוב דילן".

הילה פליטמן הופיעה עם התזמורת הסימפונית של שיקגו, התזמורת הפילהרמונית הישראלית ועוד, ותחת שרביטם של מנצחים ידועי שם כמו קורט מזור, אסה-פקה סאלונן, מרין אלסופ ואחרים.

## הופעות
הופעות חשובות כסולנית, כולל הופעות עם הגופים הבאים:
* התזמורת הסימפונית של אטלנטה
* הפילהרמונית של ברוקלין
* התזמורת הפילהרמונית של באפלו
* התזמורת הסימפונית של שיקגו
* התזמורת הפילהרמונית הישראלית
* הפילהרמונית של לוס אנג'לס
* תזמורת מינסוטה
* התזמורת הסימפונית הלאומית של ארצות הברית
* האופרה הישראלית
* תזמורת העולם החדש של מיאמי
* הפילהרמונית של ניו יורק
* התזמורת הקאמרית אורפאוס
* הרכב כלי הנשיפה של אוניברסיטת טקסס

הופעתה הראשונה כשחקנית הייתה בתפקיד "שרון" בהפקת "כיתת אמן" מאת טרנס מקנאלי ב"פאונטיין תיאטר".

בין הופעותיה החשובות ביצוע בכורה עולמי של "מסעו של פול רביר" מאת המלחין זוכה פרס פוליצר, דייוויד דל טרדיצ'י, עם הסימפונית של אטלנטה בניצוח רוברט ספאנו, ביצוע הבכורה העולמי של "כנף על כנף" מאת אסה-פקה סאלונן, עם הפילהרמונית של לוס אנג'לס ב"דיסני הול"; הופעת הבכורה של יצירתם פורצת הדרך של אריק וייטאקר ודייוויד נורוניה, "גן העדן האבוד"צללים וכנפיים" בלוס אנג'לס ועוד.

ב-2009 יצרה פליטמן את התפקיד של מרת קלייטון בהפקת האופרה "סיאנס באחר צהריים רטוב" של סטיבן שוורץ בסנטה ברברה, קליפורניה.

## פרסים ואותות כבוד
* פרס גראמי לביצוע הווקאלי הטוב ביותר, פברואר 2009

## חיים אישיים
פליטמן מתגוררת בלוס אנג'לס עם בעלה, המלחין אריק וייטאקר, ובנם.

## קישורים חיצוניים
* 

* ביוגרפיה קצרה באתר של חברת נקסוס
* רשת ב', הצופן של הילה פליטמן נתיב רובינזון, 4 ביולי 2010
* 
* יעקב בר-און, עטורת תהילה: זמרת הסופרן הישראלית שזכתה בגראמי מהכורסא, באתר מעריב השבוע, 20 בפברואר 2015

## הערות שוליים

קטגוריה:בוגרות בית הספר ג'וליארד
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי בית הספר ג'וליארד
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרי תיכון עירוני ג' (ירושלים)
קטגוריה:זמרות אופרה ישראליות
קטגוריה:זמרות במוזיקה הקלאסית
קטגוריה:זמרות השרות בעברית
קטגוריה:זמרות ישראליות במוזיקה הקלאסית
קטגוריה:זמרות ישראליות
קטגוריה:זמרות סופרן ישראליות
קטגוריה:זמרי אופרה יהודים
קטגוריה:זמרים השרים בעברית
קטגוריה:זמרים ישראלים
קטגוריה:ישראליות זוכות פרסים בין-לאומיים
קטגוריה:ישראלים זוכי פרס גראמי
קטגוריה:ישראלים שנולדו ב-1973
קטגוריה:ישראליות שנולדו ב-1973
גארת' בארי

**גארת' בארי** (**Gareth Barry**; נולד ב-23 בפברואר 1981) הוא כדורגלן עבר אנגלי ששיחק בעמדת הקשר. לבארי 653 הופעות בפרמייר ליג, הוא החזיק בשיא ההופעות בפרמייר ליג במשך כ-8 וחצי שנים לאחר שבספטמבר 2017 עקף את השיאן הקודם ראיין גיגס ועד שבפברואר 2026 נשבר שיאו על ידי ג'יימס מילנר.

## ביוגרפיה
בארי החל את קריירת המשחק שלו בקבוצת הנוער של ברייטון אנד הוב אלביון, ובשנת 1997 עבר לשחק בשורותיה של אסטון וילה. בארי מסוגל לשחק בעמדות רבות על המגרש, בתחילה תופקד כבלם המרכזי, בהמשך הוסט לשחק באגף השמאלי ולבסוף עבר לשחק כקשר במרכז השדה.

ב-28 באוקטובר 2008, הפך בארי לשחקן הצעיר ביותר בתולדות הפרמייר ליג אשר מגיע ל-300 הופעות בליגה. ב-12 שנים במועדון הופיע בארי 441 פעמים במדי הקבוצה בכל המסגרות, בהן כבש 52 שערים.

ביוני 2009 עבר בארי למנצ'סטר סיטי תמורת סכום של 12 מיליון אירו. את שער הליגה הראשון במדי המועדון כבש נגד מנצ'סטר יונייטד ב-20 בספטמבר 2009.

ב-3 בספטמבר 2013 עבר בארי בהשאלה לאברטון האנגלית. ערך את הופעתו הבכורה בקבוצה בניצחון בית 1-0 נגד צ'לסי. הבקיע את שערו הראשון בקבוצה ב-19 באוקטובר 2013 נגד האל סיטי בניצחון 2-1. ב-8 ביולי 2014 שוחרר ממנצ'סטר סיטי וחתם באופן קבוע באברטון לשלוש שנים.

ב-15 באוגוסט 2017 חתם בארי לעונה אחת בווסט ברומיץ' אלביון.  ב-25 בספטמבר 2017 במשחק ליגה מול ארסנל, בארי הפך לשיאן ההופעות בפרמייר ליג עם 632 הופעות.  

ב-27 באוגוסט 2020 הודיע בארי על פרישתו ממשחק פעיל.

### נבחרת
בארי ערך את הופעת הבכורה שלו בנבחרת אנגליה במשחק הידידות נגד  ב-31 במאי 2000 כאשר עלה כמחליף. הוא הופיע במדים הלאומיים 53 משחקים בהם כבש שלושה שערים.

## תארים
; אסטון וילה
* גביע ה-FA: סגנות, 2000
* גביע האינטרטוטו: 2001, 2008

;מנצ'סטר סיטי
* הגביע האנגלי: 2010/2011 
* אליפות אנגליה: 2011/2012

## קישורים חיצוניים

## הערות שוליים

קטגוריה:קשרי כדורגל אנגלים
קטגוריה:כדורגלני אסטון וילה
קטגוריה:כדורגלני מנצ'סטר סיטי
קטגוריה:כדורגלני אברטון
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני יורו 2000
קטגוריה:כדורגלני מונדיאל 2010
קטגוריה:אנגלים שנולדו ב-1981
טאו אפס

**טאו אפס** (באנגלית: **Tau Zero**) הוא ספר מדע בדיוני מאת הסופר האמריקאי פול אנדרסון. הספר יצא לאור ב-1970, והיה מועמד לפרס הוגו בקטגוריית הרומן הטוב ביותר. הספר מתאר מסע של צוות אנושי להתיישבות במערכת שמש רחוקה והתמודדות של בני אדם עם אתגר טכנולוגי ולכן מוגדר כמדע בדיוני "טכנולוגי" ("קשה"). הוא תורגם לעברית ויצא לאור בישראל ב-2009.

## תקציר עלילה

העלילה מתרחשת בעתיד ומספרת על חללית הנוסעת מכדור הארץ לעבר מערכת שמש רחוקה, במטרה להפיץ את הציוויליזציה האנושית.
החללית, ששמה "ליאונורה קריסטין", נשלטת על ידי אנשי צוות ובינה מלאכותית ונושאת צוות של 50 איש (מחציתם גברים ומחציתם נשים). המסע מתוכנן כך שבחציו הראשון החללית תאיץ באופן רציף ובמחצית השנייה - תאט, עד ההגעה ליעד. עם זאת, במהלך הספר נקלע הצוות למשבר כאשר החללית עוברת בתוך ערפילית ומנגנון הבלימה נהרס. ככל שמהירות החללית ממשיכה לגדול, היא חולפת על פני מערכות שמש וגומאת מרחקים הולכים וגדלים, תוך כדי ניסיונות נואשים של הצוות לתקן את המערכות שנפגעו. הספר מסתיים בכך שהחללית עם צוותה עוברים את קריסת היקום ומפץ גדול חדש ומתיישבים ביקום החדש שזה עתה צמח.

תוך כדי הסיפור עוברות הדמויות מסע פסיכולוגי ונפשי, כאשר הן מתמודדות עם סוגיות של עזיבת כדור הארץ, התארכות זמן וניתוק מהמין האנושי.

## קישורים חיצוניים
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי מדע בדיוני
קטגוריה:ספרים אמריקאיים
קטגוריה:ספרי 1970
קטגוריה:ספרי מדע בדיוני קשה
קטגוריה:רומנים על מסע בזמן
פיליפ ארדיטי

**פיליפ ארדיטי** (באנגלית: **Philip Arditti**; נולד ב-1979) הוא שחקן קולנוע, טלוויזיה ותיאטרון יהודי-בריטי.

## ביוגרפיה
ארדיטי נולד בז'נבה, גדל באיסטנבול ועבר עם משפחתו ללונדון ב-1999. בעל אזרחות איטלקית.

## קריירה
בשנת 2008 הופיע בהפקת הטלוויזיה הביוגרפית של ה-BBC ושל ה-HBO, "הבית של סדאם".
בסדרה אשר מבוססת על חייו ועל תקופת של שלטונו של העריץ, נשיא עיראק לשעבר סדאם חוסיין, גילם ארדיטי את דמותו של עודאי חוסיין, בנו הראשון של סאדם.
הופיע בתפקיד קטן בדרמה הקומית של מייק לי "חופשייה ומאושרת" ב-2008.

בשנת 2018 החל לשחק בסדרת הטלוויזיה "נשקי אותי קודם", הפקה משותפת של ערוץ 4 ונטפליקס, בתפקיד של אזול.

## פילמוגרפיה

### טלוויזיה

* דומינה (2021)

## קישורים חיצוניים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:שחקני קולנוע וטלוויזיה יהודים איטלקים
קטגוריה:שחקני תיאטרון יהודים איטלקים
קטגוריה:מהגרים לממלכה המאוחדת
קטגוריה:יהודים שווייצרים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1979
וילהלם מייסטר

**וילהלם מייסטר: שנות החניכות**, ובקיצור, **וילהלם מייסטר** (בגרמנית: **Wilhelm Meisters Lehrjahre**) הוא רומן מאת יוהאן וולפגנג פון גתה, הנחשב לרומן החניכה הראשון בהיסטוריה, ויצא לאור ב-1795. זהו הרומן השני שכתב גתה.

## חשיבותו ההיסטורית והספרותית של הרומן
בתקופה בה נכתב, היה ז'אנר הרומן בכללו בחיתוליו, ונחשב לז'אנר ספרותי נחות לעומת השירה. לפיכך ביקש גתה להראות כי הרומן יכול גם הוא לנסוק לגבהים רוחניים ופילוסופיים, בין השאר על ידי שזירת שירה בגוף הטקסט.

**וילהלם מייסטר** הוא הרומן הראשון בז'אנר רומן ההתחנכות - הבילנדונגסרומן. בעת כתיבת הרומן עברה מערכת הערכים בגרמניה טלטלה, בעקבות המהפכה הצרפתית אשר ערערה את יסודות המוסר ותפישותיה החברתיות, בין השאר בשל ערעור מעמד האצולה.

במרכז הבילדונגסרומן עומד אדם בתהליך התבגרות מנער לגבר, אשר בסופו הוא לכאורה מגובש מבחינה מוסרית וכשיר לתפקד כאזרח. תהליך זה אמור לעבור גם הקורא. כך מבקש גתה להרגיע את היוצרות בעקבות המהפכה וליצור זהות אזרחית בשלה ומוסרית על ידי הרומן.

## עלילה

וילהלם מייסטר הוא בן למשפחה בורגנית אמידה, אשר מתאהב בשחקנית תיאטרון צעירה ששמה מריאנה. אי-הבנה ביחסיהם שוברת את ליבו, ולפיכך הוא מחליט להסכים להצעתו של אביו ולצאת למסע שמטרתו כתיבת דו"חות על מצבים כלכליים באזורים שונים בגרמניה. שליחות זו לא נמשכת זמן רב ובמהרה הוא מחליט להצטרף ללהקת תיאטרון נודד ולהשקיע בה את כספו וכישרונו התיאטרלי. כמו כן הוא מאמץ ילדת קרקס בשם מיניון וילד בשם פליכס. 

לאחר תככים עם הלהקה, וילהלם עוקר לאחוזה אריסטוקרטית ונטמע בעולם האצולה. וילהלם נשאב אל היחסים הפנימיים בחברה האריסטוקרטית ומגבש לעצמו הבנה לגבי הזהות האצילית. מיניון נפטרת, והוא מגלה כי פליכס הוא למעשה בנו ממריאנה אשר מתה בגללו. לבסוף הוא מתחתן עם אצילה בשם נטליה.

## קישורים חיצוניים

* 

קטגוריה:ספרים גרמניים
קטגוריה:ספרי הוצאת הקיבוץ המאוחד
מנצ'סטר רבתי

**[[מנצ'סטר]] רבתי** (באנגלית: **Greater Manchester**) היא מחוז מטרופוליטני בצפון-מערב אנגליה, בממלכה המאוחדת. במחוז המטרופוליטני מנצ'סטר רבתי יש אוכלוסייה של כ-2,812,569 תושבים נכון ל-2021, ובאזור האורבני מנצ'סטר רבתי אוכלוסייה של כ-2,240,230 תושבים, ובאזור האורבני הגדול שמסביב למנצ'סטר, השני בממלכה המאוחדת לפי גודל אוכלוסייה, נספרו 2,539,100 תושבים בביקורת הספרים העירונית של 2004.

## היסטוריה
אמנם המחוז במתכונתו הנוכחית הוקם רק בשנת 1974, יש לאזור היסטוריה בת מאות שנים. בסביבה זו נמצאו עדויות ארכאולוגיות עוד מתקופת הברזל. אף נמצאו שרידי מבצרים מן התקופה הרומית. למרות עדויות אלו, לאזור מנצ'סטר יש אזכור מועט ביותר בספר יום הדין משנת 1086 – זאת ככל הנראה בגלל סיקור חלקי ולא בגלל דלילות האוכלוסייה.

בסוף המאה ה-18 האזור השתנה מאוד לאור המהפכה התעשייתית אשר במסגרתה תעשיית הטקסטיל התפתחה באופן משמעותי. במהלך המאה ה-19 המסחר התפתח מאוד והתרחש תהליך עיור. תעשיית הכותנה הפכה למרכזית מאוד בקנה מידה ארצי, ואף עולמי. למרות פיתוח נרחב זה, המונח "מנצ'סטר רבתי" החל להיכנס לשימוש רק במאה ה-20. דו"ח משנת 1914 הגדיר את המטרופולין כרדיוס של כ-8–9 קילומטרים ממנצ'סטר.

המחוז המטרופוליטני של מנצ'סטר רבתי הוקם בשנת 1974 לאחר תיקון לחוק הרשויות המקומיות באנגליה אשר נחקק בשנת 1972. המחוז נוצר על ידי איחוד של 10 ערים: בולטון, בורי, מנצ'סטר, אולדהם, רוצ'דייל, סלפורד, סטוקפורט, טיימסייד, טראפורד, ויגאן תחת מועצת המחוז מטרופוליטני.

בעשור הראשון לקיומו, התקיימו עימותים רבים בין השלטון המקומי במנצ'סטר רבתי לבין ראש הממשלה השמרנית מרגרט תאצ'ר. בתגובה למתיחות, המפלגה השמרנית הבטיחה להקטין את סמכויות המחוזות, הבטחה שלבסוף יצאה לפועל. מועצת המחוז המטרופוליטני פורקה בשנת 1986. למרות כל אלה, בסוף העשור הראשון של המאה ה-21 התחזקו הסמכויות של המחוז.

## דמוגרפיה
בשנת 2011 התגוררו במחוז כ-2,682,500 תושבים, מה שהופך אותו למחוז השלישי בגודלו באנגליה לאחר לונדון רבתי ווסט מידלנדס. לפי מפקד האוכלוסין בשנת 2001, 74.2% מתושבי מנצ'סטר רבתי היו נוצרים, 5.0% מוסלמים, 0.9% יהודים, 0.7% הינדים, 0.2% בודהיסטים ו-0.1% סיקים. 11.4% היו חסרי דת, 0.2% היו בעלי דתות אחרות ו-7.4% לא ציינו את דתם. נתונים אלו דומים לשאר אנגליה, אם כי שיעורי המוסלמים והיהודים הם כמעט פי שניים מהממוצע הארצי.

## קישורים חיצוניים

* איגוד הערים של מנצ'סטר רבתי
* מינהל התחבורה הציבורית של מנצ'סטר רבתי
* 

## הערות שוליים

*
קטגוריה:אנגליה: מחוזות
קטגוריה:צפון-מערב אנגליה
קטגוריה:מחוזות אנגליה שהוקמו ב-1974
Pseudomonas

***Pseudomonas*** הוא סוג של חיידקים גראם-שליליים בצורת מתג, המשתייך למערכת פרוטאובקטריה (חיידקים ארגמניים). חיידק זה זקוק לחמצן על מנת לייצר אנרגיה. ל-*Pseudomonas* יש שוטון המאפשר תנועה. חלק מהמינים מפרישים פיגמנטים.

בסוג זה מספר מינים:
**[[Pseudomonas aeruginosa|P. aeruginosa]]*
**P. chlororaphis*
**P. fluorescens*
**P. pertucinogena*
**P. putida*
**[[Pseudomonas stutzeri|P. stutzeri]]*
**P. syringae*
קיימים מינים ששיוכם לקבוצה מסוימת אינו ברור (*Incertae sedis*).

## מחלות הנגרמות לאדם
עיקר החולים בסיכון הנגועים בחיידק ה-*Pseudomonas*, הם כאלו הסובלים מחולשה של מערכת החיסון ומאושפזים בבית החולים. הזן הפתוגני העיקרי הוא *P. aeruginosa*, אשר מצוי במקורות מים ומשטחים בטבע, אך מזהם גם משטחים מלאכותיים. חיידקי הפסאודומונס ידועים כמאלחים פסי ייצור ומים מינרליים.

#### פתוגניות
פילי המאפשר הדבקות לתא בגוף המאחסן, קפסולה להגנה מפני פאגוציטוזיס. וייצור של מספר רב של טוקסינים, חלקם מפרקים את החומר החוץ תאי, וחלקם מוזרקים לתוך תאים.

#### סימנים קליניים
*זיהומים מקומיים: בעין, באוזן ובעור.
*זיהומים כליליים: אלח דם, דלקת ריאות, אנדוקרדיטיס ודלקת קרום המוח.
* תרבית, בדרך כלל על אגר מקונקי

#### טיפול
קשה למצוא אנטיביוטיקה מתאימה, בשל היווצרות מהירה של מוטציות. ניתן להשתמש בטוברמיצין.
מאחר שמדובר בחולים עם מערכת חיסון מוחלשת יש לתת מספר אנטיביוטיקות ביחד כמו aminoglycoside - anti pseudomonal beta lactams ביחד עם quinilon.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:חיידקים ארגמניים
דגל אדום (רפואה)

ברפואה, **דגל אדום** הוא סימן או תסמין המעיד על אפשרות למחלה חמורה. דגלים אדומים שהתגלו בבדיקה רפואית דורשים הערכה מחודשת וזהירה של מצבו של הנבדק או הפנייתו למומחה או אף לטיפול דחוף. ישנן מערכות של דגלים אדומים המותאמות להפרעות מסוימות, למשל דגלים אדומים המצביעים על מחלה המסתתרת מאחורי מצג של הפרעה לא חמורה כגון תסמונת המעי הרגיז או כאב ראש או דגלים אדומים המצביעים על אפשרות של הידרדרות ופגיעה באיברים פנימיים בסקלרודרמה.

דגלים אדומים ניתנים לחלוקה לשלוש רמות עיקריות, תולדות החולה ושיעורי הימצאות, תואם מאפייני ההפרעה ובדיקה פיזיקלית וממצאי מעבדה. דגלים אדומים לדוגמה בתולדות החולה ושיעורי הימצאות הם שימוש בתרופות מדכאות מערכת חיסונית המגבירות סיכון למחלות זיהומיות או גיל גבוה מ-50 המתאר קבוצת גיל בה שכיחות יותר הפרעות חמורות כגון סרטן. תואם מאפייני ההפרעה מתייחס לסימנים ותסמינים לא אופייניים כגון הפרעות במתן שתן לסובלים מכאב גב תחתון או תגובות גרועות לטיפול שמרני. בבדיקה פיזיקלית יכולים להימצא דגלים אדומים כגון החזרים או טונוס חריגים.

שאלות סינון מיוחדות ובדיקות ספציפיות נועדו לזהות דגלים אדומים. משנמצאו כאלו נערכים לפי הצורך בירורים מעמיקים בעזרת שאלות נוספות ובדיקות פיזיקליות או אחרות, שלהן מדדים הנחשבים מדויקים, וביכולתן לשלול או לאשר את החשד להפרעה חמורה.

יש בדגלים האדומים כאלו הדורשים הפניה מיידית לבירור מעמיק כגון הפרעה בתחושה באזור האגן בתצורת "אוכף". דגל זה מצביע על תסמונת זנב הסוס הנחשבת למצב חירום רפואי הדורש טיפול מיידי. דגלים כגון גיל מבוגר מובילים לשאלות בירור נוספות היכולות לשלול הפרעות אופייניות לקבוצת הגיל הזו ודגלים כגון החזרים חריגים מובילים לבדיקה נוירולוגית מקיפה שביכולתה לשלול הפרעות חמורות או להצביע על צורך בהפניה למומחה. חלק מהדגלים יהוו התוויות נגד לטיפולים מסוימים בנבדק.

## דגלים נוספים
בדיקה רפואית ובעיקר תשאול עשויים לזהות סימנים לתחזית גרועה. דגלים צהובים, דגלים כחולים ודגלים שחורים הם סימנים הקשורים לגורמים פסיכו-סוציאלים המהווים חסמים להחלמה.
*דגלים צהובים הם גורמים פסיכולוגים והתנהגותיים כגון תגובות כאב ותפיסות כאב חריגות ואמונות הקשורות להפרעה ולטיפול בה.
*דגלים שחורים הם גורמים כלכליים-תעסוקתיים כגון קיומם של דיונים משפטיים ותביעות נגד ביטוח הקשורים להפרעה.
*דגלים כחולים הם גורמים תעסוקתיים כגון שכר עבודה נמוך ועבודה בתפקיד חדש.
באנשים הסובלים מכאב גב תחתון חריף מהווים הגורמים הפסיכו-סוציאלים מנבאים חזקים להחלמה מהירה ולחזרה לעבודה וכן להתאוששות מטיפול ניתוחי.

## לקריאה נוספת

* Red Flags in General Practice 
* Red Flags, Yellow Flags, Blue Flags, Black Flags


## הערות שוליים

קטגוריה:אבחנה רפואית
סלפורד

**סלפורד** (באנגלית: **Salford**) היא עיר ורובע מטרופוליטני במחוז מנצ'סטר רבתי שבאנגליה, הממלכה המאוחדת.
## גאוגרפיה
בשנת 2008 מנתה אוכלוסיית העיר 221,300 תושבים. סלפורד שוכנת באחד האזורים המטרופוליטניים הגדולים ביותר בממלכה המאוחדת; במחוז המטרופוליטני מנצ'סטר רבתי יש אוכלוסייה משוערת של 2,562,200 תושבים, באזור האורבני מנצ'סטר רבתי אוכלוסייה של 2,240,230 תושבים, ובאזור האורבני הגדול שמסביב למנצ'סטר, השני בממלכה המאוחדת לפי גודל אוכלוסייה, נספרו 2,539,100 תושבים בביקורת הספרים העירונית של 2004.

העיר סלפורד ממוקמת לצד נהר האירוול שמצידו האחר ממוקמת העיר מנצ'סטר. סלפורד שוכנת בחלק הדרום-מרכזי של צפון מערב אנגליה, וגובלת במישור צ'שייר בדרום ובהרי הפניין בצפון ובמזרח. חלקיה העיקריים של העיר השתייכו בעבר ללנקשייר. בימי הביניים הייתה סלפורד עיירה מנוריאליסטית. היא החלה להתרחב בתחילת המאה ה-19 כחלק מתהליך עיור לא מתוכנן שהיה מבוסס על ייצור הטקסטיל בימי המהפכה התעשייתית. תהליך העיור של סלפורד היה מקביל ברובו למהפכה התעשייתית ולתקופה הוויקטוריאנית.

## הקהילה היהודית בסלפורד
בעיר סלפורד ובאזורים הסמוכים של פרסטויץ' (Prestwich), שברובע בורי (Bury) וצפון מנצ'סטר, מתגוררת קהילה יהודית חרדית שמונה 30,000 נפש.

## קישורים חיצוניים

* 
* 
* 

## הערות שוליים

קטגוריה:אנגליה: ערים
קטגוריה:מנצ'סטר רבתי: יישובים
קטגוריה:צפון-מערב אנגליה: ערים
אהרן חיטריק

הרב **אהרן חיטריק** (ט' בתשרי ה'תרצ"ט, אוקטובר 1939 – כ"ט בתשרי ה'תשע"ב, אוקטובר 2011) היה חוקר ומהדיר ספרות תורנית יהודי־אמריקאי.

עמד בראש מערכת ההוצאה לאור של כתבי אדמו"רי חב"ד בתורת החסידות מטעם הוצאת הספרים קה"ת. פרסם מהדורות מדעיות של כתבי רבי ישעיה די טראני (הרי"ד).

## קורות חיים
נולד בעיר חרקוב ל (שו"ב ומשפיע) ולקיילא, בתו של הרב אהרן תומרקין, הרב החב"די וראש בית הדין בעיר. בתקופת מלחמת העולם השנייה נדד עם משפחתו לעיר סמרקנד שבאוזבקיסטן שם שהו עד עזיבתם את ברית המועצות בשנת 1947. למד לימודי קודש אצל מלמד פרטי ומקצועות חול אצל מורה פרטית. בשנת תש"ז מיד לאחר יציאתם מרוסיה נשלח אביו על ידי רבי יוסף יצחק שניאורסון לאנטוורפן, בלגיה על מנת לנסות להוציא את הילדים היהודים שנמסרו למנזרים בתקופת המלחמה. בשנת תש"ט 1949 עבר עם משפחתו למונטריאול שבקנדה ונכנס ללמוד בישיבת תומכי תמימים שם, בשנת תשט"ז 1956 נסע חיטריק ללמוד במרכז חב"ד העולמי שבקראון הייטס שבברוקלין. בשנת תשכ"ב 1962 נישא לסלוה בת יהודה אריה לייב כהן מכפר חב"ד (דודו של הרב יואל כהן, התגורר בשכונת קראון הייטס ונכנס ללמוד בכולל אברכים שע"י המזכירות.

ביום חמישי כ"ט תשרי תשע"ב נפטר ונקבר בבית הקברות מונטיפיורי.

חיטריק השאיר בן ובת, בן נוסף שלו נפטר בתאונת דרכים בשנת תשמ"ז.

## עבודתו הספרותית
כבחור ישיבה, שלחה אותו הנהלת הישיבה להתגורר אצל החוקר הרב אברהם סופר, אשר גר לבדו. סופר ראה את כישרונו של חיטריק ושיתף אותו בעבודתו הספרותית. לאחר פטירת הרב סופר, מונה חיטריק על ידי הרבי לשמש כחוקר החסידות. הוא נשלח על ידי רבי מנחם מנדל שניאורסון בשנת 1976 לוורשה ועוד כדי לחקור את כתבי אדמו"רי חב"ד. סייע לרב מנחם מנדל כשר בההדרת ספרי רבי יוסף רוזין ("הרוגטשובר").

בשנת 1978 מונה על ידי הרבי לעמוד בראש צוות חדש שיוציא לאור את כל כתבי אדמו"רי חב"ד. נמנה עם הכותבים הקבועים בקובץ הערות וביאורים.

## ספרים שההדיר
**ספרות ראשונים:**
* פירוש ופסקי רי"ד על מסכת שבת, על פי שני כתבי יד, עם מראי מקומות והערות, ניו יורק תשכ"ב
* תוספות ופסקי רי"ד על מסכת קידושין, על פי ארבעה כתבי יד והשוואה לש"ס כתב יד מינכן, עם מראי מקומות והערות, ניו יורק תשכ"ה
* פסקי רי"ד על מסכת נדרים, על פי כתב־יד, ברוקלין, נ.י.: מכון גנזי ראשונים, תשכ"ה
* בנוסף פרסם על פי כתבי־יד מהדורות של פסקי הרי"ד על מסכתות מכות והוריות בכתב העת "תלפיות", ושל הלכות ציצית לריא"ז בכתב העת "הדרום".

**ספרים בתורת חב"ד:**

* מפתח על ספרי השו"ת של הצמח צדק, ה'תשכ"ב
* ביאורי הזהר מאת הצמח צדק, ה'תשכ"ג
* בשנת ה'תשכ"ג החל להוציא לאור את הסדרה 'אור התורה', כתבי הצמח צדק בתורת החסידות. בסדרה זו יצאו כ-40 ספרים.
* מאמר יום טוב של ראש השנה תרס"ו של רבי שלום דובער שניאורסון עם מראי מקומות ופירושים, ה'תשס"ה.
* ספר התניא בצירוף מ"מ (מראי מקומות), ליקוט פירושים, שינויי נוסחאות, ניו יורק ה'תשל"ג - שישה כרכים.

## קישורים חיצוניים
* 
* הרב שלום יעקב חזן, חוקר וחסיד - קווים לדמותו של הרב חיטריק בשבועון בית משיח
* הרב משה מרינובסקי, המהדיר, בשבועון כפר חב"ד
*קובץ זיכרון לזכרו

## הערות שוליים

קטגוריה:חסידי חב"ד
קטגוריה:קראון הייטס: אישים
קטגוריה:מהדירי ספרות תורנית
קטגוריה:יהודים הקבורים בבית הקברות מונטיפיורי
קטגוריה:חוקרי חסידות
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1939
קטגוריה:אמריקאים שנפטרו ב-2011
קטגוריה:מבארי ספר התניא
גלקסיות אנטנה

**גלקסיות אנטנה** או **גלקסיית אנטנה** (הקרויות גם: **NGC 4038**/**NGC 4039**) הן זוג גלקסיות מתנגשות בקבוצת הכוכבים עורב. הגלקסיות התגלו בשנת 1785 על ידי ויליאם הרשל, שמן, "אנטנה", מקורו בצורתן, כמחושים (אנטנות) של חרק. בעוד שבעבר סברו כי מרחקן של גלקסיות אלה מגלקסיית שביל החלב הוא 65 מיליון שנות אור, כיום סבורים כי המרחק הוא 45 מיליון שנות אור בלבד. גלקסיות אנטנה נמצאות במרחק זוויתי של כ-3.5 מעלות ממערב-דרום מערב לכוכב ג'יינה (γ בעורב) וכ-4.2 מעלות מצפון-מערב לכוכב מינקר (ε בעורב). מעריכים כי התנגשות שתי הגלקסיות החלה לפני כ-900 מיליון שנים.

בגלקסיות נצפו שתי סופרנובות: SN 2004GT ו-SN 2007sr.

## קישורים חיצוניים

*  תצלומי גלקסיית אנטנה שצולמו על ידי טלסקופ החלל האבל
* 

## הערות שוליים

קטגוריה:גלקסיות מוט ספירליות
קטגוריה:קבוצת הכוכבים עורב
קטגוריה:גלקסיות ספירליות
אגם פאוול

**אגם פאוול** (באנגלית: **Lake Powell**) הוא מאגר מים על נהר הקולורדו, בגבול בין יוטה לאריזונה. זהו מקווה המים המלאכותי השני בגודלו בארצות הברית, וכשהוא מלא הוא מכיל למעלה מ-27 מיליארד מ"ק מים. 

אגם פאוול נוצר בעקבות סכירת קניון גלן באמצעות סכר קניון גלן השנוי במחלוקת, והוא משמש כיום כאזור נופש נרחב, אזור הנופש הלאומי קניון גלן.

האגם קרוי על שם החוקר ג'ון וסלי פאוול, שחקר את האזור בשנת 1869.

סדרה של שנות בצורת בתחילת המאה ה-21 צמצמה את קיבולת האגם ובשנת 2014 הוא מכיל רק כ-50% מהקיבולת המתוכננת שלו. המצב גרוע יותר במאגר שבהמשך נהר הקולורדו (אגם מיד) מה שאילץ את לשכת הטיוב של ארצות הברית שאחראית על סכר קניון גלן לשחרר מים מאגם פאוול ולהחמיר בכך את הבעיה.

## קישורים חיצוניים

## הערות שוליים

מרכז|ממוזער|חופיו המפורצים של אגם פאוול

קטגוריה:ערכים שבהם תבנית בריטניקה אינה מתאימה
קטגוריה:יוטה: גאוגרפיה
קטגוריה:אריזונה: גאוגרפיה
קטגוריה:נהר הקולורדו
קטגוריה:ארצות הברית: אגמי אגירה מלאכותיים
פרויד (פירושונים)

**פְרוֹיד** (**Freud**) הוא שם משפחה יהודי־אשכנזי, השם הוא וריאציה של המילה (והשם) ביידיש **פריידה** שמשמעותה ביידיש היא שמחה או אושר.

קטגוריה:שמות משפחה אשכנזיים
משה מאיר

**משה מאיר** (נולד ב-1961) הוא סופר, משורר, מחנך, חוקר מחשבת ישראל והוגה דעות ישראלי. מתגורר בירושלים.

## פעילות
מאיר מפרסם מאמרים בנושאי הגות בעיתון "מקור ראשון" ובכתב העת "דעות". פרסם שלושה ספרי שירה, וב-2009 יצא ספר פרוזה שלו, "אבי אבי". עבודת הדוקטורט שלו עוסקת בהגותו של הרמן כהן.

מאיר היה שותף ביצירת הסרט התיעודי 'סוקרטס על למברטה', המגולל את סיפור מסעו בניסיונו לגלות את האמת בדבר נסיבות נפילתו של אביו המחנך יעקב מאיר במלחמת ששת הימים.

מאיר עוסק בהנחיית קבוצות למידה של מקורות היהדות. הוא פיתח שיטה לחשיבה קבוצתית בשם "אפרכסת", המבוססת על חשיבה פילוסופית-סוקרטית ועל החשיבה בית-מדרשית, ותכליתה לאפשר לקבוצות להתבונן במושא החשיבה שלהם מזוויות שונות. הלימוד נעשה תוך שימוש במחלוקות הפנימיות בקבוצה כמשאב להרחבת מנעד החשיבה. בסוף התהליך מתגבשות מסקנות אופרטיביות.

## השקפותיו
הגותו של מאיר עוסקת בזהות דתית בתקופה המודרנית, ביחסי דת ומדינה ובהגדרת הזהות הציונית-הדתית במדינת ישראל. בין היתר עסק בהגדרת ה"חילון כתופעה פנים דתית".

לפי מאיר, חילוניות איננה מושג הפכי ומנוגד לדתיות, ושתיהן יכולות לשכון באדם אחד - "היהודי הדתי-חילוני". בנושא זה עוסק ספרו "שניים יחדיו: פילוסופיה דתית-חילונית חדשה".

מאיר הגדיר את ערך החירות העומד בבסיס התפיסה השמרנית; הסתכלות הרואה ביחיד, האטום האנושי, את מי שגלומים גם החיבורים למשפחה, לקהילה ולעם. במקום ה'אטום' (הקיים בתפיסת ה"חירות" הליברלית) ניצבת ה'מולקולה'. בהתאם לכך, "הגדרת החירות היא חירות של אדם הרקום במעגלי הזהות".

## כתביו
* **כמעט**, תל אביב: עקד, תשנ"א-1991.
* **סמיכות: שירים בעקבות ישעיהו**, תל אביב: עקד, תשנ"ב-1992.
* **ספר הבית והמנוחה: שירים בעקבות ירמיהו**, תל אביב: י' גולן, 1995.
* **אבי אבי**, ירושלים: טובי, תשס"ט-2009.
* **שניים יחדיו: פילוסופיה דתית-חילונית חדשה**, מאגנס ומכון ון־ליר, תשע”ב-2012
* 'קוץ ודרדר' כנרת זמורה ביתן 2013

## קישורים חיצוניים
* 
* משה מאיר, באתר מכון שלום הרטמן
* 
* 

### ממאמריו
* 
* שניים יחדיו: שפה דתית חדשה, פורסם בידיעות אחרונות
* 
* 
* 
* 
* 
* 
* 

## הערות שוליים

קטגוריה:סופרים ישראלים
קטגוריה:משוררים ישראלים
קטגוריה:אנשי חינוך ישראלים
קטגוריה:חוקרי יהדות ישראלים
קטגוריה:ישראלים שנולדו ב-1961
קטגוריה:הוגי דעות ישראלים
דיאגרמת QAPF

[שמאל|ממוזער|150px|דיאגרמת QAPF ל[סלע פלוטוני|סלעים פלוטוניים]]
[שמאל|ממוזער|150px|דיאגרמת QAPF ל[סלע געשי|סלעים געשיים]]
**דיאגרמת QAPF** היא תרשים בצורת מעוין המשמש לסיווג סלעי יסוד על פי המינרלים היוצרים אותם. האותיות QAPF מייצגות את המינרלים קוורץ, פצלת שדה אלקלית, פלגיוקלז ופלדשפטואידים בהתאמה. התרשים בנוי באופן המייצג את האחוז היחסי של המינרל בסלע.

בראשית המחקר הפטרולוגי תוארו סלעים על ידי גאולוגים כבעלי מאפיינים שונים מאלה של סלעים שתוארו בעבר, כך שניתן היה לתת להם שם ייחודי. מאחר שסלעים זהים במוצאם ובהרכבם עשויים להראות סימני בליה שונים, היה נחוץ לבנות מערכת קריטריונים שתאפשר סיווג חד-משמעי של סלעי יסוד. אחת הדרכים היא מיונם על-פי הרכבם המינרלוגי, ודיאגרמות QAPF מציגות אותם באופן ברור ואחיד. דיאגרמות QAPF למיון סלעי יסוד נוצרו על ידי האיגוד הבינלאומי למדעי הגאולוגיה (IUGS – International Union of the Geological Sciences), והפכו למקובלות בקרב גאולוגים בעולם, בעיקר למיון של סלעים פלוטוניים אך גם של סלעים געשיים. באמצעות תרשימים אלה ניתן לתת שם לסלעים בעלי הרכב מינרלוגי ידוע.

## ראו גם
*פטרולוגיה
*סלע יסוד

## קישורים חיצוניים

## הערות שוליים

*
קטגוריה:פטרולוגיה
אמנון ברזל

**אמנון ברזל** (5 ביולי 1935 – 10 באוגוסט 2025) היה אוצֵר, מרצה ומבקר אומנות ישראלי.

## ביוגרפיה
ברזל נולד בתל אביב בשנת 1935, להורים ילידי הארץ. בנעוריו התעניין באמנות. למרות זאת בחר ללמוד גאולוגיה בפקולטה למדעי הטבע באוניברסיטה העברית בירושלים. באוניברסיטה גם שמע קורסיים בתחומי האמנות והפילוסופיה של מרצים מרדכי ארדון, מרטין בובר וגרשום שולם. ולימודי תולדות האמנות מאוניברסיטת סורבון בפריז. 1970-1969 שימש כמבקר אמנות במוסף הספרותי של העיתון "הארץ". בשנות ה-70 לימד תולדות האומנות במכון אבני ובחוג לאומנות באוניברסיטת חיפה.

בשנת 1977 שימש כיועץ אמנות פלסטית למרכז אומנויות בשם "הקומה השלישית", שפעל ביפו. בשימש כתסריטאי עבור הסרט התיעודי אודות ברוך אגדתי שהופק בשנת 1976.
ב-1976 החל לכהן כיועץ לענייני אמנות לראש עיריית תל אביב-יפו שלמה להט. שימש עורך של כמה גליונות של כתב העת "ציור ופיסול", של אגודת הציירים והפסלים בישראל.

בשנת 1976 מונה לאוצר הביתן הישראלי בביאנלה של ונציה. במסגרת זו אצר במשך 6 שנים רצופות את התערוכות של דני קרוון (1976), "פרויקט הכבשים: הטבע כאמנות והאמנות כטבע" של מנשה קדישמן (1978), ו"אטימה אדומה: תיאטרון" של משה גרשוני ו-"אשמורת שלישית" של מיכה אולמן (1980). בסוף שנות ה-70 שימש כיועץ ראש עיריית תל אביב שלמה להט לאמנות. בתחילת שנות השמונים הקים ואצר את אירועי האמנות הסביבתית תל-חי 1980–1983 ביוזמת התנועה הקיבוצית בצפון ואילנה וטולי באומן. משנת 1986 הקים ואצר שורה של פרויקטים באיטליה שהמרכזי שבהם הקמה וניהול המוזיאון לאמנות עכשווית בעיר פראטו שליד פירנצה. היה האוצר הראשון של פארק הפיסול הבין-לאומי וילה צ'לה בטוסקנה. בין השנים 1997-1994 שימש כמנהל המייסד של המוזיאון היהודי בברלין. בשנת 2006 אצר את התערוכה 'מאה שנות אמנות ישראלית' במילאנו.

לאורך השנים אצר תערוכות רבות, כתב עשרות קטלוגים וספרים לאמנות בין-לאומית וישראלית, בהם 'אמנות בישראל' (אנגלית, הוצאת פוליטי מילאנו, 1987).

## קישורים חיצוניים

* 
* כרמלה טייכמן בשיחה עם אמנון ברזל, אוצר, חוקר, מנהל מוזיאונים, באתר "בית לאומנות ישראלית", מרץ 2016
* תל-חי 80 באתר המרכז לאמנות דיגיטלית, חולון
* 

## הערות שוליים

קטגוריה:אוצרים ישראלים
קטגוריה:פעילים במדורי המועצה הישראלית לתרבות ואמנות
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת פריז
קטגוריה:אישים הקבורים בבית הקברות ירקון
קטגוריה:ישראלים שנולדו ב-1935
קטגוריה:ישראלים שנפטרו ב-2025
הבעיה השלוש-עשרה של הילברט

**הבעיה השלוש-עשרה של הילברט**, ה-13 בסדרת 23 הבעיות שהציג דויד הילברט בקונגרס הבינלאומי של המתמטיקאים של שנת 1900, עוסקת באפשרות להציג פונקציות של שלושה משתנים כהרכבה של פונקציות של שני משתנים.

תורת גלואה קובעת שפעולות השדה והוצאת שורש מספיקות כדי למצוא שורש של פולינום רק עד מעלה 4. עוד ב-1683 הראה Tschirnhaus שאפשר להביא משוואה ממעלה חמישית לצורה \ z^5+az+b=0, שאותה אפשר לפתור באמצעות פונקציות היפרגאומטריות של שני המשתנים a ו-b.

הילברט צפה שאי-אפשר יהיה להציג את הפתרון למשוואה ממעלה שביעית \ z^7+az^3+bz^2+cz+1=0 (מעל המרוכבים), שהוא - בהגדרה - פונקציה אלגברית של הפרמטרים a,b,c, באמצעות הרכבה של מספר סופי של פונקציות בשני משתנים. הילברט לא הגדיר את אופיין המדויק של הפונקציות האלה, וכך יש לבעיה ה-13 מספר וריאציות הנובעות באופן טבעי מן השאלה המקורית.

אחת המרכזיות שבהן - האם אפשר להציג כל פונקציה רציפה בשלושה משתנים, כהרכבה של פונקציות רציפות בשני משתנים? לנוסח הזה נתן ולדימיר ארנולד (אז סטודנט בן 19 של אנדריי קולמוגורוב) תשובה חיובית ב-1957, שנה לאחר שקולמוגורוב הראה שכל פונקציה רציפה בכמה משתנים אפשר להרכיב מפונקציות של שלושה משתנים. (למעשה הראה ארנולד שכל פונקציה רציפה ב-n משתנים, בקוביה \ [0,1]^n, אפשר להציג כסכום של פונקציות רציפות של סכומים של פונקציות רציפות במשתנים הבודדים; ב-2009 הראו Feng ו-Gartside שהמשפט תקף גם לפונקציות המוגדרות על כל המרחב האוקלידי).

זמן מה קודם לכן, ב-1954, הראה Vitushkin שיש פונקציות ב-n משתנים עם נגזרת ראשונה רציפה, שלא ניתן להציג כהרכבה של פונקציות בפחות משתנים עם נגזרת ראשונה רציפה.

הגרסה האלגברית של הבעיה עדיין פתוחה - האם אפשר להציג כל פונקציה אלגברית בשלושה משתנים, כהרכבה של פונקציות אלגבריות בשני משתנים?

## מקורות
* Feng and Gartside, On Hilbert's 13th problem

קטגוריה:משוואות פולינומיות
13
קטגוריה:השערות מתמטיות שהופרכו
הרסטראו

**הרסטראו** (ברומנית: **Herăstrău**) הוא אגם באזור צפון בוקרשט, רומניה. אגם הרסטראו מהווה חלק מנחל קולנטינה, ממנו מקבל את הספקת המים ומחובר לאגם נוסף, פלוראסקה.

האגם נוצר בשנות השלושים של המאה ה-20 על ידי ניקוז אזור ביצתי. מסביב לאגם פותח גן ציבורי גדול, פארק קרול השני הידוע יותר כפארק הרסטראו. באגם משייטות ספינות קטנות ומשכירים סירות.

## קישורים חיצוניים

* מפת גן הרסטראו
* גן הרסטראו

קטגוריה:אירופה: ימות ואגמים
קטגוריה:בוקרשט: גאוגרפיה
קטגוריה:אגמי אגירה מלאכותיים
תא דניאל

**תא דניאל** (באנגלית: **Daniell cell**) הוא סוג של תא גלווני שהומצא על ידי המדען הבריטי ג'ון פרדריק דניאל ב-1836. בתנאי תקן, תא דניאל מספק מתח חשמלי של 1.1 וולט והוא מכיל אנודה עשויה מאבץ וקתודה מנחושת. בנוסף, בתא קיים גשר מלח על מנת לאזן בין המטענים כדי שהזרם ישמר לאורך זמן.

## התגובה בתא
באנודה, פס האבץ מחומצן על ידי החצי תגובה הבאה:

Zn(s) → Zn2+(aq) + 2e

בקתודה, יוני הנחושת מחוזרים על פי חצי התגובה הבאה:

(Cu2+(aq) + 2e− → Cu(s

באנודה משתחררים אלקטרונים מתגובת החימצון של האבץ. בקתודה, יש צורך באלקטרונים לצורך תגובת החיזור. כתוצאה מכך, האלקטרונים נעים בין האנודה לקתודה ומבצעים את התגובה הבאה:

(Zn(s) + Cu2+(aq) → Zn2+(aq) + Cu(s

ממוזער|תיאור חזותי של התא

## קישורים חיצוניים

*אנימציה של הפעולה של תא דניאל

קטגוריה:ערכים שבהם תבנית בריטניקה אינה מתאימה
קטגוריה:אלקטרוכימיה
מלוויל (אי, קנדה)

**האי מלוויל** (באנגלית: **Melville Island**) הוא אי גדול ולא מיושב המהווה חלק מהארכיפלג הארקטי הקנדי, מאיי המלכה אליזבת ומאיי פארי. גודלו של האי הוא 42,149 קמ"ר והוא מהווה את האי השלושים ושלושה בגודלו בעולם והשמיני בגודלו מבין אייה של קנדה. מבחינה מנהלתית חציו המערבי של האי שייך לטריטוריות הצפון-מערביות ואילו חלקו המזרחי שייך לטריטוריית נונאווט כאשר קו הגבול בין הטריטוריות עובר לאורך קו אורך 110 מערב .

הפסגות הגבוהות על האי מגיעות לגובה של אלף מטרים והן נחשבות לגבוהות ביותר במערב הארקטי של קנדה.
על האי ישנה צמחייה מעטה אם בכלל, וכאשר ישנה היא בדרך כלל מורכבת מטחבי עלים, חזזיות, ודשא. מין העץ היחידי על פני האי הוא הערבה הגמדית הגדלה כמין מחצלת צפופה על פני האדמה.

אוכלוסיית החי על פני האי כוללת את – דוב קוטב, אייל הצפון, כבש המושק, הזאב הארקטי, שועל השלג, ארנבת הקוטב וההרמין. ישנם דיווחים על הימצאותם של דובי גריזלי על האי ואם כן מדובר במקום הצפוני ביותר ממנו עלו דיווחים על הימצאותו של דוב גריזלי.

הביקור הראשון על האי מלוויל של אדם אירופי נערך ב־1819 על ידי מגלה הארצות סר ויליאם פרי. פרי לא היה הראשון שגילה את האי אולם הוא נאלץ לשהות שם כל החורף כולו ב"עגינת חורף" החל מה- 1 באוגוסט 1820 בשל הקיפאון של הים. האי נקרא על שמו של רוברט דאנדס השני ויקונט מלוויל שכיהן באותו זמן כלורד הראשון של הימייה.

האי נחשב למקום אפשרי למרבצים של גז טבעי. כמו כן החל מהמחצית הראשונה של המאה העשרים ישנן הערכות כי יש בו מרבצים של פחם ופצלי שמן. בשנות ה-70 התגלה כי החלק הצפון מזרחי של האי מכיל שדה גז גדול.

## קישורים חיצוניים

* 

קטגוריה:נונאווט: איים
קטגוריה:הטריטוריות הצפון-מערביות: איים
קטגוריה:איים באוקיינוס הקרח הצפוני
קטגוריה:הארכיפלג הארקטי הקנדי
קטגוריה:איי המלכה אליזבת
קטגוריה:קנדה: איים לא מיושבים
דיאנה מוקאנו

**דיאנה יוליאנה מוקאנו** (ברומנית: **Diana Iuliana Mocanu**, נולדה ב-19 ביולי ב-1984) היא שחיינית עבר רומניה. היא אלופה אולימפית ואלופת עולם.

## ביוגרפיה
מוקאנו נולדה בבראילה.

באליפות אירופה בשחייה שנערכה באיסטנבול, טורקיה בשנת 1999 זכתה מוקאנו במדליית ארד במשחה ל-100 מטר פרפר בתוצאה של 1:00.02 דקות, במקום רביעי במשחה ל-50 מטר גב בתוצאה של 29.55 שניות, במקום שישי במשחה ל-200 מטר גב בתוצאה של 2:15.08 דקות ובמקום חמישי במשחה שליחות 4x100 מטר מעורב בתוצאה של 4:11.63 דקות.

באליפות אירופה בשחייה שנערכה בהלסינקי, פינלנד בשנת 2000 זכתה מוקאנו ב-4 מדליות, מהן 3 כסף ואחת ארד. מדליות כסף במשחה ל-50 מטר גב בתוצאה של 28.85 שניות, במשחה ל-100 מטר גב בתוצאה של 1:01.54 דקות ובמשחה ל-200 מטר גב בתוצאה של 2:11.62 דקות. מדליית ארד במשחה שליחות 4x100 מטר מעורב בתוצאה של 4:10.05 דקות. בנוסף, היא סיימה במקום רביעי במשחה שליחות 4x100 מטר חופשי בתוצאה של 3:46.45 דקות.

באולימפיאדת סידני (2000) זכתה מוקאנו בשתי מדליות זהב במשחה ל-100 מטר גב בשיא אולימפי חדש של 1:00.21 דקות, לפני מאי נקמורה מיפן (1:00.55 דקות) ונינה ז'יבנבסקאיה מספרד (1:00.89 דקות) ובמשחה ל-200 מטר גב בתוצאה של 2:08.16 דקות, לפני רוקסנה מרסיננו מצרפת (2:10.25 דקות) ומיקי נקאו מיפן (2:11.05 דקות). בנוסף, היא סיימה במקום שמיני במשחה ל-100 מטר פרפר בתוצאה של 59.43 שניות, במקום 34 במשחה ל-200 מטר מעורב אישי בתוצאה של 2:29.58 דקות ובמקום 12 במשחה שליחות 4x100 מטר חופשי בתוצאה של 3:48.78 דקות.

באליפות העולם בשחיה שנערכה בפוקואוקה, יפן בשנת 2001 זכתה מוקאנו בשתי מדליות. מדליית זהב במשחה ל-200 מטר גב בתוצאה של 2:09.94 דקות, לפני סטניסלאבה קומארובה מרוסיה (2:10.43 דקות) וג'והנה פארג מבריטניה (2:11.05 דקות) ומדליית כסף במשחה ל-100 מטר גב בתוצאה של 1:00.68 דקות, אחרי נטלי קוגלין מארצות הברית (1:00.37 דקות) ולפני אניה בושולטה מגרמניה (1:01.42 דקות). בנוסף, היא סיימה במקום חמישי במשחה ל-50 מטר גב בתוצאה של 28.86 שניות.

באליפות אירופה בשחייה שנערכה בברלין, גרמניה בשנת 2002 סיימה מוקאנו במקום חמישי במשחה ל-200 מטר גב בתוצאה של 2:11.99 דקות ובמקום שמיני במשחה ל-50 מטר גב בתוצאה של 29.64 שניות.

## קישורים חיצוניים

* דיאנה מוקאנו , באתר *Sports123* 

קטגוריה:שחייניות רומניות
קטגוריה:אלופות אולימפיות: שחייניות
קטגוריה:אלופות עולם בשחייה
קטגוריה:שחייניות גב
קטגוריה:שחייניות פרפר
קטגוריה:שחייניות מעורב אישי
קטגוריה:שחייניות חופשי
קטגוריה:שחייניות באולימפיאדת סידני (2000)
קטגוריה:בראילה: אישים
קטגוריה:אלופות אולימפיות מרומניה
קטגוריה:רומניות שנולדו ב-1984
בילביס

**בילביס** (ערבית: **بلبيس**) היא עיר במחוז א-שרקיה שבצפון מצרים. בעבר שימשה העיר כשער הכניסה למצרים לבאים מחצי האי סיני ומכך נבעה חשיבותה האסטרטגית. לפי אומדן רשמי מתאריך 1 ביולי 2023 התגוררו בעיר 198,167 בני אדם.

## היסטוריה
בשנת 640 נערך קרב בין הפולשים המוסלמים בפיקודו של עמר אבן אל-עאץ לבין חיל המצב הביזנטי של בילביס ולאחר מצור של כחודש נכנעה העיר למוסלמים. העיר שימשה זירת קרבות מרים בין הצבא הצלבני של ממלכת ירושלים בפיקודו של אמלריך הראשון, מלך ירושלים לבין הצבא המצרי בפיקודו של הווזיר המצרי שאוור  והצבא של נור א-דין בפיקודו של אסד א-דין שירכוה, במהלכם עברה בילביס מיד ליד ובשנת 1168 נטבחו תושבי העיר על ידי הצבא הצלבני. במהלך הפלישה של נפוליאון למצרים שימשה העיר כבסיס צרפתי וביצוריה שוקמו. בשנת 1907 נמנו בעיר 13,485 תושבים.

לפי המסורת הקופטית, בילביס הייתה תחנה בדרכה של המשפחה הקדושה בבריחתה למצרים. בעיר נקבע מושב בישוף של הכנסייה הקופטית. 

## העיר כיום
בסמוך לעיר נמצא שדה תעופה צבאי שבו פועלת האקדמיה של חיל האוויר המצרי, ובעיר הוקמו מונומנטים המפארים את חלקו של חיל האוויר המצרי במלחמת יום כיפור. בעיר נמצא מסגד **סאדאת קורייש** אשר לפי הנטען הוא אחד הראשונים שהוקמו במצרים.

בעיר שלושה מוסדות להשכלה גבוהה: המכון להנדסת חשמל, אקדמיית בילביס למדע וטכנולוגיה והאקדמיה לטכנולוגיית תחבורה.

בעיר וסביבותיה שני סוגי תעשייה מסורתית - חקלאות המבוססת בעיקר על גידול פירות הדר ומפעלי חציבה של חומרי בניין. בסמוך לעיר שני מרכזי תעשייה אחד בין בילביס לקהיר ובו מפעלים כימיים ומפעלים לעיבוד עץ. אזור תעשייה שני ובו מפעלי טקסטיל, מזון, תרופות ועיבוד מתכות.

## קישורים חיצוניים

* 
* 

## הערות שוליים

קטגוריה:מצרים: ערים
כוכב הארד

**כוכב הארד** (באנגלית: **Bronze Star**) הוא עיטור צבאי המוענק לחברי הכוחות המזוינים של ארצות הברית בגין גילויי אומץ, גבורה או שירות ראוי לשבח. זהו העיטור הרביעי בחשיבותו מקרב העיטורים המוענקים בגין אומץ לב (כשהוא מוענק עם סימן V לסימון אומץ לב) והתשיעי בחשיבותו בסדר הקדימויות של עיטורי הכוחות המזוינים של ארצות הברית.

מדליית הארד נוסדה ב-4 בפברואר 1944 על מנת לעטר את חברי הכוחות המזוינים של ארצות הברית אשר 

## קישורים חיצוניים

קטגוריה:ארצות הברית: עיטורים
*
קטגוריה:עיטורי כוכב
קולוקול

**קוֹלוֹקוֹל** (רוסית: **Колокол**, "פעמון") היה עיתון בשפה הרוסית שיצא לאור באירופה על ידי אלכסנדר הרצן, והיה העיתון הרוסי הראשון שיצא ללא השפעת צנזורה.

## רקע
בשנים הראשונות של קיום בית הדפוס החופשי  בלונדון, לא הצליח הרצן להגיע לשיתוף כותבים מהאימפריה הרוסית, ורוב הפרסומים היו פרי עטו. המצב השתנה כאשר בקיץ 1855 הוא התחיל להוציא לאור את המגזין "כוכב הצפון" (*Полярная звезда*). לקראת שנת 1857 גדל היקף החומר הזמין גדל עד כדי כך שלמגזין היוצא לאור פעם בשנה לא הייתה יכולת מעשית לכלול את הכול. בנוסף לכך, הוא ביקש להגיב באופן מהיר על האירועים ברוסיה. לאור כך הוחלט להתחיל להוציא לאור תוספת למגזין, שתופיע בתדירות גבוהה יותר.

## חמש שנים של הצלחה
המהדורות הראשונות, עד למהדורה מס' 8, יצאו לאור פעם בחודש. החל מפברואר 1858 יצא העיתון לאור פעמיים בחודש. בשיא הפופולריות שלו, בשנים 1861–1863, הוא הופיע בתדירות של 3–4 פעמים בחודש. היקפו היה 8–10 דפים, שהודפסו על נייר דק במטרה להקל על הברחתו דרך הגבולות. מספור הדפים היה רצוף, כך שמהדורה מס' 245 הסתיימה בדף 2002. 

עד מהרה התברר כי לעיתון קיים ביקוש רב ברוסיה. בהתחשב בהדפסות נוספות מעריכים שהודפסו כחצי מיליון עותקים. בתקופת השיא הגיעה התפוצה עד לכ-5,000 עותקים; זאת בהשוואה לעיתונים רשמיים, שהיו מתפרסמים בתפוצה של עד כ-12 אלף עותקים.

מיד עם תחילת יציאתו לאור, נאסר העיתון להפצה בתחומי האימפריה הרוסית. השלטונות אף הצליחו לאסור את הפצתו בשטחי גרמניה ואיטליה. למרות זאת, הרצן הצליח למצוא דרכים יעילים להפצת העיתון ברוסיה.

בנוסף לאקטואליה, פרסם העיתון יצירות משל מיכאיל לרמונטוב, ניקולאי נקראסוב וסופרים נוספים.

באותה תקופה השלטון לא היה מפרסם את נתוני התקציב השנתיים. עיתונאים מצוות העיתון הצליחו להשיג את הנתונים לשנת 1859 ו-1860, והם פורסמו. דפי העיתון נוצלו לכתיבת פניות ישירות לצאר. כמו כן היה נהוג לשלוח את העיתון לפקידי הממשל שהיו מעורבים בכתבות שכללו ביקורת על תפקודם. על פי עדויות, במהלך ישיבות עם השרים, היה הצאר אלכסנדר השני מציין שאת הנושא זה הוא כבר למד בעיתון "קולוקול". בעיתון מס' 25 פורסמו מסמכים סודיים בהקשר לרפורמה הצפויות, הצנזורה ועוד.

## ירידה בפופולריות וסגירה
בשנת 1862 הורגשה ירידה בפופולריות של העיתון. חלקים מהחברה ברוסית, שציפו מהעיתון לעמדה אסרטיבית יותר כלפי השלטון, ועזבו אותו. לאחר שהחל העיתון לתמוך במרד בפולין הפסיקו חלק נוסף מהקוראים לקרוא אותו. בסוף שנת 1863 התפרסמו כ-500 עותקים בלבד.

בשנת 1865 עברה הדפסת העיתון מלונדון לשווייץ; הדבר לא הצליח להגדיל את תפוצת העיתון. בשנת 1867 ירדה התדירות לפעם בחודש, וביולי 1867 יצאה לאור המהדורה האחרונה של העיתון.

בשנת 1868 התחדשה הפצת העיתון בצרפתית, אך ללא הצלחה.

בשנת 1870 הוציאו ניקולאי אוגריוב וסרגיי נצ'אייב עוד 6 מהדורות של העיתון.

## קישורים חיצוניים

* כתב העת 'קולוקול' באתר הספרייה הלאומית הרוסית

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עיתונים ברוסית
קטגוריה:כתבי עת ספרותיים
קטגוריה:האימפריה הרוסית: עיתונים
קטגוריה:עיתונים בצרפתית
תשתית מוכוונת-שירותים

**תשתית מוכוונת-שירותים** (אנגלית **Service Oriented Infrastructure**, בראשי תיבות **SOI**) היא תפיסה בה ארכיטקטורת התשתיות מבוססת על תפיסה מוכוונת שירותים. בתפיסה זו הפונקציונליות מחולקת לשירותים שניתן להפעילם כל אחד בנפרד או בתהליך המורכב מרצף של שירותים המפעילים זה את זה. התפיסה דומה לתפיסה של הפעלת שירותים עסקיים בארכיטקטורה מוכוונת שירותים. ההבדל העיקרי הוא במהות השירותים: שירותי תשתית ב-SOI ושירותים יישומיים או עסקיים ב-SOA.

לצורך המחשה נשווה שירות תשתיתי של הדפסה ב-SOI ושירות עסקי של הנפקת פוליסת ביטוח ב-SOA. 
שירות עסקי של הנפקת פוליסה בחברת ביטוח, עשוי להפעיל יישומים שונים בטכנולוגיות שונות עבור ביטוח חיים, ביטוח אלמנטרי וביטוח בריאות. שכבת השירותים מבצעת הפשטה (באנגלית Abstraction) של השירות. המשתמש העסקי מפעיל שירות של הנפקת פוליסה ואינו יודע איזה יישום מבצע אותה. 
באופן דומה משתמש מחשב מבקש שירותי הדפסה כאשר בארגון עשויות להיות מספר מדפסות והמשתמש אינו יודע איזה מדפסת מבצעת את ההדפסה. 

ניתן להתייחס גם למערכת הפעלה עבור שרת או  מחשב אישי כשירות תשתיתי.

הטכנולוגיה שמאחורי מימוש שירותי SOI היא וירטואליזציה. וירטואליזציה מאפשרת יצירת מופע מופשט של מחשב ומערכת הפעלה הנדרשת. המופע יכול להיות אחד ממספר מופעים הנמצאים על שרת אחד.

## סקירה כללית
המושג נטבע על ידי חברת אינטל והתייחסות אליו נעשתה גם בעבודות של חברות תשתית אחרות כמו HP ו-Cisco. הרעיון הוא לבצע הפשטה (אבסטרקציה) של שירותי תשתית באופן דומה להפשטה של שירותים יישומיים ב-SOA. ניהול השירותים נעשה בטכנולוגיות XML ו-Web Services באופן דומה לניהול שירותים יישומיים. המימוש מסתמך על טכנולוגיות ענן מחשוב וטכנולוגיות מחשוב סריגי. 

דוגמאות לשירותי SOI:
* שירותי מערכת הפעלה
* שירותי אחסון
* שירותי Data Grid 
* שירותי Application Server Grid

## ראו גם
* SOA 
* וירטואליזציה
* ענן מחשוב
* מחשוב סריגי

## קישורים חיצוניים
* Intel, Point of view SOI,intel
*The Open Group, Service-Oriented Cloud-Computing Infrastructure Applying principles of service-orientation to infrastructure , The Open Group

קטגוריה:ארכיטקטורת תוכנה
פיט בוקע מהביצה

**פיט בוקע מהביצה** הוא סרט של ערוץ דיסני אשר שודר לראשונה ב-24 באפריל 2009. הסרט, שבו מככבים מיטשל מוסו וג'ייסון דולי, מספר על פיט, ילד ביישן, שבעקבות עבודתו כקמע בית הספר, מפתח ביטחון עצמי ונהפך לפופולרי.

## עלילה
פיט, נער ביישן ולא מקובל, הוא החבר הכי טוב של פול, שעובד בתור קמע נבחרת הכדורסל של בית הספר. פול, שמפתח אלרגיה לתחפושת, מוחלף על ידי פיט, שמגלה שעם התחפושת הוא מרגיש חופשי לעשות דברים שלא עשה בעבר. לאט הוא מתחיל לפתח ביטחון עצמי ונהיה אהוב על הבריות, מלבד על נבחרת הכדורסל והשופט. הנבחרת, שלא מודעת לכך שפול הפסיק להיות הקמע, מאיימים על פול. לאחר זמן מה הם מגלים שפול הוא לא הקמע, ומנסים לגלות מי החליף את מקומו. במשחק האחרון של קבוצת הכדורסל פיט מגלה לכולם שהוא הקמע, והקבוצה מנצחת במשחקה.

## שיר הנושא
שיר הנושא של הסרט הוא "Let It Go" בביצועם של כוכבי הסרט מיטשל מוסו וטיפאני ת'ורנטון. השיר מופיע במהלך הסרט בסצנת המצעד ובסוף הסרט. בנוסף, לשיר הופק וידאו קליפ.

## קישורים חיצוניים
* 

קטגוריה:ערוץ דיסני: סרטי מקור
קטגוריה:סרטי דרמה קומית
קטגוריה:סרטי 2009
קטגוריה:סרטי כדורסל אמריקאיים
פעם הייתי בתימן

**פעם הייתי בתימן** הוא שיר ילדים עברי. השיר משמש גם לריקוד במעגל. 

השיר תועד לראשונה בשנת תש"ז, בבית ספר עממי בתל אביב. 

את השם המופיע בשתי השורות האחרונות ("רותי" בדוגמה שמשמאל), נהוג להחליף בשמה של אחת המשתתפות (ולעיתים אף בשמו של אחד המשתתפים). 

בעקבות הפיכתה של המילה "כושי" לבלתי תקינה פוליטית, יש שהחליפו אותה במילה "ילד". 

מחבר השיר ומחבר הלחן אינם ידועים, ונהוג להציג את מקורו כ"עממי". 
## קישורים חיצוניים

## הערות שוליים

קטגוריה:שירים בעברית
קטגוריה:שירי ילדים
קטגוריה:שירים עממיים
EcoRI

ממוזער|175px|אתר ההכרה של EcoRI כשתבנית החיתוך מסומנת בקו ירוק
ממוזער|המבנה של EcoRI
**EcoRI** (מבוטא כ- "Eco R 1") הוא אנזים אנדונוקלאז שבודד מזנים של *[[E. coli]]*. אנזים זה הוא אנזים הגבלה המשמש את *E. coli* להגנה מפני בקטריופאג'ים.

בביולוגיה מולקולרית נעשה בו שימוש רב כאנזים הגבלה. הוא יוצר קצוות דביקים (מדורגים). רצף הנוקלאוטידים שאותו חותך האנזים הוא GAATTC, שהוא פלינדרום מאחר שהרצף הקומפלמנטרי הוא CTTAAG.

## מבנה
EcoRI הוא הומודימר המורכב מתת יחידות של 31 קילודלטון המכילות לולאות, המקיפות את ה-DNA כאשר EcoRI נקשר אליו.

המבנה של EcoRI המחובר לרצף שאותו הוא חותך בדרך כלל פוענח באמצעות קריסטלוגרפיה, ומבנה זה מצביע על כך שתת-היחידות שלו מתקשרות עם ה-DNA באופן סימטרי. בתצמיד, שני סלילי אלפא מתת היחידות השונות, יוצרים יחד אריזה של ארבעה סלילים. בסלילים אלו השיירים Glu144 ו-Arg145, מתקשרים יחד ויוצרים טבעת.

## שימושים
אנזימי הגבלה כמו EcoRI נמצאים בשימוש רב במסגרת הגנטיקה המולקולרית ובפרט בשיבוט מולקולרי, מיון DNA ומחיקת קטעי DNA אין ויטרו. EcoRI, כאנזימי הגבלה אחרים היוצרים קצוות דביקים, משמשים לעיתים קרובות לחיתוך DNA לפני חיבור של מקטעי DNA (באמצעות ליגאז), מאחר שקצוות דביקים הופכים את החיבור ליעיל יותר. EcoRI יכול לבצע חיתוך גם באתרים לא ספציפיים, תופעה המוכרת כ"Star activity", בהתאם לתנאים שבהם נעשית הריאקציה. תנאים שעשויים לגרום לכך הם ריכוז מלח נמוך, ריכוז גליצרול גבוה, כמות מוגזמת של האנזים בריאקציה, pH גבוה וממסים אורגניים מסוימים.

## קישורים חיצוניים

קטגוריה:ביולוגיה מולקולרית
קטגוריה:אנזימים
אדוארדו סאלביו

**אדוארדו אנטוניו "טוטו" סאלביו** (בספרדית: **Eduardo Antonio "Toto" Salvio**; נולד ב-13 במאי 1990 באבז'אנדה, ארגנטינה) הוא כדורגלן ארגנטינאי המשחק בעמדות הקיצוני והחלוץ בלנוס ובנבחרת ארגנטינה.

## קריירת משחק

סאלביו החל את דרכו בכדורגל בקבוצות הילדים והנוער של מועדון הכדורגל לנוס. בעונת  עלה לקבוצה הבוגרת והיה שותף לזכייתה באפרטורה 2007. ב-24 באוגוסט 2008 ערך את הופעת הבכורה שלו נגד בוקה ג'וניורס ומספר שבועות לאחר מכן כבש את שערו הראשון במדי לנוס, בניצחון 2-4 על ארחנטינוס ג'וניורס. בסך הכל סיים את העונה עם תשעה שערים והיה המבקיע המוביל של קבוצתו יחד עם חוסה סאנד. ב-19 באוגוסט 2009 כבש סאלביו צמד שערים בניצחון 1-2 על ריבר פלייט במשחק הראשון של הסיבוב הראשון של הקופה סודאמריקנה. במשחק הגומלין ניצחה לנוס 0-1 והעפילה לשמינית הגמר, בו הובסה 5-1 בסיכום שני המשחקים נגד ליגה דה קיטו.

ב-12 בינואר 2010 עבר סאלביו לקבוצת הצמרת הספרדית, אתלטיקו מדריד תמורת 10 מיליון אירו, לאחר שבמהלך העונה התעניינו בו קבוצות בכירות רבות כגון מילאן, מנצ'סטר יונייטד, באיירן מינכן וריאל מדריד. סאלביו היה שותף לזכייתה של אתלטיקו בליגה האירופית בעונת  ואף לקח חלק במשחק הגמר נגד פולהאם, כאשר נכנס בדקה ה-76 כמחליף לחוסה אנטוניו רייס.

בעונת  הושאל סאלביו לבנפיקה ליסבון הפורטוגלית. ב-31 במאי 2012 שתי קבוצותיו אתלטיקו וליסבון, הסכימו להעביר באופן קבוע את סאלביו לבנפיקה ליסבון למשך 5 שנים. סאלביו הוא השחקן שנמכר בסכום הגבוה ביותר על ידי בנפיקה ליסבון - 13,500,000 €.

ב-18 ביולי 2019 לאחר שבע שנים בבנפיקה חזר לארגנטינה לאחר תשע וחצי שנים וחתם בבוקה ג'וניורס.

ב-4 ביולי 2022 חתם באוניברסידד נסיונל המקסיקנית.

ב-2 ביולי 2024 חזר לאחר 14 שנה לקבוצת נעוריו לנוס.
### נבחרת ארגנטינה

בינואר 2009 זומן סאלביו לסגל נבחרת ארגנטינה עד גיל 20 לקראת אליפות אמריקה הדרומית לנוער 2009. בטורניר עצמו, הפגין יכולת מצוינת וסיים במקום החמישי בדירוג מלך השערים עם ארבעה שערים בתשעה משחקים. עם זאת, ארגנטינה סיימה את הטורניר עם ניצחון אחד בלבד ודורגה אחרונה בבית הגמר. במאי 2009 זומן לראשונה לסגל הנבחרת הבוגרת ושותף בניצחון 1-3 על  במשחק ידידות.

## חיים אישיים
ב-13 באפריל 2022 דרס את חברתו לאחר שזאת האשימה אותו בכך שהסתובב עם אישה אחרת.

## תארים
;אתלטיקו מדריד
* הליגה האירופית: , 

;בנפיקה ליסבון
* אליפות פורטוגל (5): , , , , 
* הגביע הפורטוגלי (2): , 
* גביע הליגה הפורטוגלית (4): , , , 
* הסופר קאפ הפורטוגלי (3): , , 

;בוקה ג'וניורס
* אליפות ארגנטינה: , 2022
* הגביע הארגנטינאי: 2019/2020

## קישורים חיצוניים

* פרופיל באתר Goal.com
* אדוארדו סאלביו באתר Futbol XXI

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני לנוס
קטגוריה:כדורגלני אתלטיקו מדריד
קטגוריה:כדורגלני בנפיקה ליסבון
קטגוריה:כדורגלני בוקה ג'וניורס
קטגוריה:כדורגלני אוניברסידד נסיונל
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:ארגנטינאים שנולדו ב-1990